རྒྱས་ཐམས་ཅད་ཀྱི་ཐུགས་རྗེ་ཆེན་པོའི་དབང་ཕྱུག་འཕགས་པ་སྤྱན་རས་གཟིགས་ཀྱི་གོ་འཕང་ཐོབ་པར་གྱུར་ཅིག ནམ་བཞག་གཏན་གྱི་ཟས་སུ་འདི་བསྔོའོ། །ཡེ་ཤེས་གསལ་བའི་ཟས་སུ་འདི་བསྔོའོ། །ཟག་པ་མེད་པའི་ཟས་སུ་འདི་བསྔོའོ། །བླ་མེད་བྱང་ཆུབ་ཟས་སུ་ཐོབ་གྱུར་ཅིག། ན་མོ། བདག་གི་བསམ་པའི་སྟོབས༴ དེ་བཞིན་གཤེགས་པའི་ཆོས་ཀྱི་དབྱིངས་ཀྱི་འཕགས་པ་རྣམས་ལ་སེམས་ཅན་རྣམས་ལ་དོན་རྣམས་གང་དག་དེ་དག་ཐམས་ཅད་འཇིག་རྟེན་ཁམས་འདིར་ཐོགས་པ་རྒྱལ་བ་མཆོད་པས་མཉེས་མས་ཅད་ནམ་མཁའ་འཕགས་པ་སྤྱན་རས་གཟིགས་དང་། བསྟོད་པར་འོས་པ། ཕྱག་འཚལ་བ་དང་། འདི་གསུམ་དཀྱུས་སུ་འདུག་ཀྱང་ད་དུང་དཔེ་གཞན་དུ་ཡོད་མེད་བརྟགས། ཕ་མ་རིགས་དྲུག་སེམས་ཅན་ལ། །ཟག་མེད་གསུར་རྫས་འདི་བསྔོས་པས། །ལོངས་སྤྱོད་ལྡན་ཞིང་ཚོགས་རྫོགས་ནས། །མྱུར་དུ་སངས་རྒྱས་ཐོབ་པར་ཤོག །སྦྱིན་པ་རྒྱ་ཆེན་གྱུར་པ་འདི་ཡིས་མཐུས། །འགྲོ་བ་རྣམས་ནི་རང་བྱུང་སངས་རྒྱས་ཤོག །སྔོན་གྱི་རྒྱལ་བ་རྣམས་ཀྱིས་མ་བསྒྲལ་བའི། །སྐྱེ་བོའི་ཚོགས་རྣམས་སྦྱིན་པས་གྲོལ་གྱུར་ཅིག། །།གཞན་བསྔོ་བ་སྨོན་ལམ་གྱི་རིག་ཀྱང་བྱའོ། །གསུར་མཆོད་འདིའང་ཆོས་ཀྱི་ཉི་མས་སོ། །འདིའི་མཚན་ལ་ཆོས་ཉིའི་གངས་རིའི་གསུར་རིང་མ་ཡང་གྲགས་པའོ།། །།
ཀརྨ་བསྟན་འཕེལ་གྱིས་མཛད་པའི་དཀར་དམར་གྱི་གསུར་བསྔོ་ལ་ལྡེབ།
བླ་མ་ཡི་དམ་གཙོ་བོར་བཏོན་པ་ལ་གསུར་སྦྱིན་སྲེག་གི་རྣམ་པ་སྔ་དྲོ་དཀར་གསུམ་མངར་གསུམ་ཕྱི་དྲོ་དམར་གསུར་འདོན་པ་གཅིག་གི་འདིའོ།། སངས་རྒྱས་ཆོས་དང་སོགས། སེམས་ཅན་ཐམས་ཅད་སོགས། ཚད་མེད་བཞི། ཨོཾ་བཛྲ་ཨ་མྲྀ་ཏ་སོགས། སྭ་བྷཱ་ཝས་སྦྱངས། སྟོང་པའི་ངང་ལས་བྷྲཱུྃ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་གསུར་རྫས་འདོད་དགུ་འབྱུང་བའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ། ལན་གསུམ། ན་མཿསརྦ་ཏ་ཐཱ་ག་ཏེ་བྷྱོ་བི་ཤྭ་སོགས་ལན་བདུན། ན་མཿསརྦ་ཏ་ཐཱ་ག་ཏ་ཨ་བ་ལོ་ཀི་ཏེ་སོགས་ལན་བདུན། ཕེཾ་ཕེཾ་ཕེཾ་གུ་རུ་ཤྲཱི་བཛྲ་ཧེ་རུ་ཀ་ཨ་ཀཌྜྷ་ཡ་ཨ་ཀཌྜྷ་ཡ། པྲ་ཝེ་ཤ་ཡ་པྲ་ཝེ་ཤ་ཡ། བྷནྡྷ་བྷནྡྷ་ཡ། ཏོ་ཥ་ཡ་ཏོ་ཥ་ཡ། སརྦ་བུདྷ་ཌཱ་ཀི་ནཱི་ཧྲཱི་ད་ཡ་ཨ་པ་ཏོ་ཥ་ཡ་ཛཿཧཱུྃ་བཾ་ཧོཿ སརྦ་ཝི་ར་ཡོ་གི་ནི་སྭ་བྷཱ་ཝ་ཨཱཏྨ་ཀོ྅ཧཾ། དཀར་བརྒྱུད་གྱི་བླ་མ། སངས་རྒྱས་དང་བྱང་ཆུབ་སེམས་དཔའ་ཡི་དམ་ལྷ་ཚོགས་གནས་གསུམ་མཁའ་འགྲོ་དམ་ཅན་ཆོས་སྐྱོང་གནོད་སྦྱིན་ནོར་སྐྱོང་དཀར་ཕྱོགས་སྐྱོང་བའི་ཡུལ་ལྷ་དང་བཅས་པ་ཕེཾ། དེ་རྣམས་ཀྱི་ལྗགས་འོད་ཟེར་གྱི་སྦུ་གུས་བདུད་རྩི་དྲངས་ནས་གསོལ་བས་མཉེས་པར་གྱུར། ཨོཾ་གུ་རུ་དེ་ཝ་ཌཱ་ཀི་ནཱི་དྷརྨཱ་པཱ་ལ་རཾ་ཧྲཱིཾ་ཛཿ ཙིཏྟ་ཧྲིང་ཧྲིང་ཨ་ཀརྵ་ནི་ཨགྣེ་ཛྭ་ལ་རཾ་ཁ་ཧི། ཡེ་ཤེས་མེ་ཡི་དཀྱིལ་འཁོར་དུ། །བླ་མ་ཡི་དམ་མཁའ་འགྲོ་དང་། །ཆོས་སྐྱོང་གནོད་སྦྱིན་སྐྱོང་རྣམས་ལ། །འདོད་ཡོན་ལྔ་ཡི་མེ་མཆོད་འབུལ། །ཐུགས་རྗེས་བརྩེར་དགོངས་མཉེས་བཞེས་ལ། །ནད་དང་གནོད་པ་ཞི་གྱུར་ཅིག །ཤཱནྟི་ཀུ་རུ་སྭཱ་ཧཱ། ཚེ་དབང་ལོངས་སྤྱོད་རྒྱས་གྱུར་ཅིག། པུཥྚིཾ་ཀུ་རུ་སྭཱ་ཧཱ། ལྷ་འདྲེ་མི་གསུམ་དབང་སྡུད་གྱུར། །ཝ་ཤཾ་ཀུ་རུ་སྭཱ་ཧཱ། བསྟན་དགྲ་དམ་ཉམས་ཐམས་ཅད་བརླག་གྱུར་ཅིག །མ་ར་ཡ་ཕཊ྄། བཅོམ་ལྡན་འདས་སྒྲིབ་པ་རྣམ་པར་སེལ་བ་ལ་ཕྱག་འཚལ་ལོ། །རྣལ་འབྱོར་པ་བདག་ནམ་འཆི་བའི་ཚེ་ནད་ཐོག་ཏུ་རོ་སྙོམས་ནས་འཆི་རྐྱེན་ངན་པ་མི་འབྱུང་བའི་ཕྲིན་ལས་མཛད་དུ་གསོལ། །ན་མཿསུ་རུ་ཕུག་པ་ཡེ་ཨ་དྷི་པ་ཏི་ཨི་དཾ་བྷ་ལིཾ་ཏ་ཁ་ཁ་ཁཱ་ཧི་ཁཱ་ཧི། ལན་གསུམ། དྲི་ཟའི་རྒྱལ་པོ་རབ་དགའ་དང་། ཟུར་ཕུད་ལྔ་པ་དང་། ལྗོན་པ་རྟ་མགོ་ཅན་ལ་སོགས་པ་དྲི་ཟ་བའི་སྡེ་དང་རིགས་སུ་གཏོགས་པ་ཐམས་ཅད་དང་བོད་ཁམས་སྐྱོང་བའི་བརྟན་མ་བཅུ་གཉིས་མགུར་ལྷ་བཅུ་གསུམ་སྲོག་ལྷ་བཅུ་གཉིས་ལ་སོགས་པ་འཛམ་བུའི་གླིང་བྱེ་བ་ཕྲག་བརྒྱ་ན་གནས་པ་རྣམས་དང་། བྱེ་བྲག་ཏུ་ས་ཕྱོགས་ཡུལ་ཕྱོགས་འདི་སྐོར་ལ་གནས་པའི་གཞི་བདག་གནས་བདག་གཉུག་མར་གནས་པ་རྣམས་ལ་འབུལ་ལོ། །འཇིག་རྟེན་གྱི་ཁམས་ཐམས་ཅད་བདེ་ལེགས་དང་ལྡན་པར་མཛད་དུ་གསོལ། ཨོཾ་ཧ་ས་བྷ་དྲ་པཱུ་རུ་ཕུག་པ་ཡེ་སྭཱ་ཧཱ། ཨ་དྷི་པ་ཏི་ཨི་དཾ་བ་ལིངྟ་ཁ་ཁ་ཁཱ་ཧི་ཁཱ་ཧི། ཨོཾ་ཨ་ཀཱ་རོ་སོགས་ལན་གསུམ་བརྗོད་ནས། མདང་ད་ནང་ཤི་བ་སྲིད་པའི་སྔ་ལུས་རྙིང་པ་བོར་ནས་ཕྱི་ལུས་གསར་པ་མ་རྙེད་པ། །རིག་པ་གཏད་མེད་དུ་འཁྱམས་པ་ཟས་དོན་ཆོས་གསུམ་གྱི་འབྲེལ་པ་ཡོད་པའི་སེམས་ཅན་རྣམས་ཀྱིས་ཐོག་དྲངས་བར་དོའི་སེམས་ཅན་ཐམས་ཅད་ལ་སྦྱིན་ནོ། །བར་དོ་ལ་བར་དོ་ཡིན་པར་ངོ་ཤེས་ནས་བར་དོ་དག་པ་ལོངས་སྤྱོད་རྫོགས་པ་སྒྱུ་མའི་སྐུར་མངོན་པར་རྫོགས་པ་འཚང་རྒྱ་བར་གྱུར་ཅིག ནམ་བཞག་གཏན་གྱི་ཟས་སུ་འདི་བསྔོའོ། །ཡེ་ཤེས་གསལ་བའི་ཟས་སུ་འདི་བསྔོའོ། །ཟག་པ་མེད་པའི་ཟས་སུ་འདི་བསྔོའོ། །བླ་མེད་བྱང་ཆུབ་ཟས་སུ་ཐོབ་གྱུར་ཅིག །བདག་གི་བསམ་པའི་སྟོབས་དག་དང་། །དེ་བཞིན་གཤེགས་པའི་སྦྱིན་སྟོབས་དང་། །ཆོས་ཀྱི་དབྱིངས་ཀྱི་སྟོབས་རྣམས་ཀྱིས། ། འཕགས་པ་རྣམས་ལ་མཆོད་པ་དང་། །སེམས་ཅན་རྣམས་ལ་ཕན་གདགས་ཕྱིར། །དོན་རྣམས་གང་དག་བསམ་པ་ཀུན། །དེ་དག་ཐམས་ཅད་ཅི་རིགས་པ། །ཐོགས་པ་མེད་པ་འབྱུང་གྱུར་ཅིག། ཅེས་མདོ་ཁམས་པ་ཀརྨ་བསྟན་འཕེལ་གྱིས་མཛད་པའོ།། ༈ གསུར་མཆོད་བསྡུས་པ་ནི། ཨོཾ་ཨཱཿཧཱུྃ། གསུར་རྫས་ཉེས་སྦྱངས་བྱིན་གྱིས་རློབས། །མི་ཟད་མཆོད་པའི་སྤྲིན་དུ་གྱུར། །རྩ་བརྒྱུད་བླ་མ་དཀོན་མཆོག་གསུམ། །ཡི་དམ་དཔའ་བོ་མཁའ་འགྲོ་དང་། །དམ་ཅན་ཆོས་སྲུང་ནོར་ལྷའི་སྡེ། །སྣང་སྲིད་ལྷ་འདྲེ་ཡུལ་ལྷའི་ཚོགས། །རིགས་དྲུག་བར་དོ་བགེགས་རིགས་བཅས། །མགྲོན་རྣམས་སྤྱན་འདྲེན་བཞུགས་སུ་གསོལ། །ཕྱི་ནང་གསང་བའི་མཆོད་པ་འབུལ། །བསྟོད་པའི་དམ་པས་ཡོངས་སུ་བསྟོད། །བཟའ་བཅའ་ལྷ་རྫས་རིན་ཆེན་ཚོགས། །མེ་སྦར་དྭངས་མ་བདུད་རྩིར་བཞུ། །དྲི་བཅུད་ཕུན་སུམ་ཚོགས་པའི་གསུར། །འགྲོ་རྣམས་ཀུན་ལ་འབུལ་ལོ་བཞེས། །ལྷག་པར་བར་མ་དོར་འཁྱམས་པའི། །ཡིད་ལུས་སེམས་ཅན་མཐའ་ཀླས་པ། །གསུར་རྫས་དྲི་ཡིས་ཚིམས་ཤིང་ངོམས། །འདོད་ཡོན་རྒྱུན་མི་འཆད་གྱུར་ཅིག །འཇིགས་སྐྲག་ལ་སོགས་སྡུག་བསྔལ་ཞི། །སྔོན་བསགས་མི་དགེའི་རྣམ་སྨིན་བྲལ། །དགེ་བའི་ལས་ལམ་ཡོངས་སུ་སད། །བར་དོ་ལོངས་སྐུར་གྲོལ་བར་ཤོག །དེ་ལྟར་གསུར་མཆོད་ཕུལ་བ་ནི། །དགྱེས་ཚིམ་ཡི་རངས་རེ་བ་གང་། །མཆོག་དང་ཐུན་མོངས་དངོས་གྲུབ་ཀུན། །མ་ལུས་བདག་ལ་གནང་བར་མཛོད། །ཀུན་ཀྱང་གནས་སྐབས་བདེ་དང་ལྡན། །མཐར་ཐུག་ལེགས་པའི་དཔལ་ཐོབ་ཤོག །མགྲོན་རྣམས་རང་རང་ཞིང་དུ་གཤེགས། ། དགེ་བ་བྱང་ཆུབ་ཐོབ་ཕྱིར་བསྔོ། །རྣལ་འབྱོར་བདག་ཅག་འཁོར་བཅས་ཀྱི། །ལུས་སྲོག་དཀོར་ནོར་བཅས་པ་ལ། །སྔོན་དང་ད་ལྟ་ལན་ཆགས་པའི། །ཉེ་བར་འཚེ་བའི་ལས་འདི་ཀས། །འཁྲུལ་གཟུགས་གཤིན་རྗེའི་ཚོགས་འཁོར་བཅས། །མ་རུངས་འབྱུང་པོའི་གདོན་གྱི་ཚོགས། །སུ་ཞིག་གང་དང་གང་མཆིས་པ། །ཀུན་ཀྱང་བདེན་པའི་ཚིག་གིས་ནི། །རྣམ་དག་བདེན་པའི་ཚིག་འདིར་ཉོན། །གྲང་དང་ཚ་བའི་ཁྱད་པར་ལས། །རེག་བྱ་ཐ་དད་མྱོང་བ་བཞིན། །དགེ་དང་མི་དགེའི་ལས་གྱིས་ནི། །རང་རྒྱུད་སོལ་བ་བསྲེགས་པར་གྱུར། །ཞི་དང་ཕན་པའི་སེམས་ཀྱིས་ནི། །བདུད་རྩི་བཞིན་དུ་འཚོ་བ་ཡིན། །འཚེ་བས་གཞན་གྱི་སྲོག་འཕྲོག་པ། །ནམ་ཞིག་རང་གི་སྡུག་བསྔལ་རྒྱུ། །བྱམས་པས་དཔུང་གི་སྟོབས་ཆེན་པོའི། །འཁོར་བའི་དགྲ་ཀུན་ཕམ་པའོ། །གཞན་ལ་འཚེ་བའི་གནོད་སེམས་དེས། །རང་ཉིད་འཇོམས་པའི་སྐྱོན་ཅན་ཡིན། །ཇི་ལྟ་ཇི་ལྟའི་རང་ལུས་འདིར། །གནོད་པའི་རྐྱེན་ནི་ཅུང་ཟད་ཀྱང་། །ཐེག་པར་མི་ནུས་དེ་ལྟ་བུའི། །འགྲོ་བ་འདི་ཀུན་ཤེས་པ་ནི། །དེང་འདིར་ཁྱོད་ལ་རྫོངས་བཏབ་པས། །འདོད་ཡོན་མཁོ་དགུའི་གསུར་འདི་ནི། ། ཟག་པ་མེད་པའི་སྦྱིན་པ་རུ། །ཐོབ་ཅིང་རབ་ཏུ་ཚིམས་འགྱུར་ཏེ། །ཤ་ཁྲག་ཟས་ལ་དགའ་བའི་ཕྱིར། །ད་ནི་ནམ་ཡང་མི་འབྱུང་ཤོག །འཕྲལ་དང་ཡུན་དུ་དགེ་བ་ཡི། །དམ་པའི་ཆོས་འདི་རབ་བཤད་པས། །གདུག་པའི་བསམ་པ་དང་བྲལ་ནས། །བྱང་ཆུབ་སེམས་དང་ལྡན་པར་ཤོག །སྡིག་པ་ཅི་ཡང་མི་བྱ་ཞིང་། །དགེ་བ་ཕུན་སུམ་ཚོགས་པར་སྤྱད། །རང་གི་སེམས་ནི་ཡོངས་སུ་འདུལ། ། འདི་ནི་སངས་རྒྱས་བསྟན་པ་ཡིན། །དེ་བཞིན་རྟག་པར་ཉམས་ལེན་པས། །ཚེ་རབས་ཀུན་ཏུ་ཕན་པ་བསྒྲུབ། །རྒྱལ་སྲས་བྱང་སེམས་སྤྱོད་པ་སློབ། །མཐོ་རིས་ཐར་པའི་ལུས་ཐོབ་འགྱུར། །ཁྱེད་རྣམས་སྔོན་ཚེ་མི་ལུས་ཐོབ། །དམ་པའི་ཆོས་དང་མཇལ་མོད་ཀྱང་། །ཉེ་བར་འཚེ་བའི་ལས་འདི་ཀས། ། ད་ལྟ་ལོག་སྨོན་གཤིན་འདྲེའི་གཟུགས། །ཕྱིན་ཆད་དམྱལ་བའི་སྡུག་བསྔལ་མྱོང་། །ལས་ངན་འདི་ལ་མ་ཆགས་པར། །འབྲེལ་ཚད་དོན་ལྡན་བླ་མ་མཆོག །ངག་དབང་ཀུན་དགའ་བསྟན་འཛིན་དང་། །ཨོ་རྒྱན་མ་ཧཱ་གུ་རུ་རྗེ། །དབྱེར་མེད་མགོན་དེར་གསོལ་བ་ཐོབ། །རྔ་ཡབ་པདྨ་འོད་ཞིང་དུ། །ཆོས་རྒྱལ་རཀྴ་ཐོད་ཕྲེང་རྩལ། །སྲིན་གྱི་རིག་འཛིན་འཁོར་ཚོགས་བཅས། །ལས་སྨོན་དག་པ་དེ་དག་དང་། །ཚོམ་བུ་གཅིག་ཏུ་སྨོན་ལམ་ཐོབ།། ཕཊ྄། དེ་ལྟར་འཚོ་བས་ལས་འདི་ཀ །བྱེད་པོ་གཤིན་འདྲེ་ཁྱོད་ཉིད་དང་། །གང་ལ་འཚེ་བ་བདག་ཅག་ཏེ། །རྣམ་གསུམ་རིག་ངོར་མ་གྲུབ་པས། །དེ་དེ་བཞིན་དུ་རྟོགས་པ་ཡི། །གནོད་པར་བྱ་དང་གནོད་བྱེད་བྲལ། །སྐུ་གསུམ་འབྲས་བུ་གཞི་དེར་རྫོགས། །དེ་ནི་བླ་ན་མེད་པའོ། །མདང་ད་ནང་ཤི་བ་བསད་པ། །སྔར་ལུས་རྙིང་པ་བོར་ནས་ཕྱི་ལུས་གསར་པ་མ་རྙེད་པའི་རིག་པ་རྟེན་མེད་དུ་འཁྱམས་པ། ཟས་དོན་ཆོས་གསུམ་གྱི་འབྲེལ་པ་ཡོད་པའི་སེམས་ཅན་རྣམས་ཀྱིས་ཐོག་དྲངས། །བར་དོའི་སེམས་ཅན་ཐམས་ཅད་ལ་སྦྱིན་ནོ། །བར་དོ་ལ་བར་དོ་ཡིན་པར་ངོ་ཤེས་ནས་བར་དོ་དག་པ་ལོངས་སྤྱོད་རྫོགས་པ་སྒྱུ་མའི་སྐུར་མངོན་པར་རྫོགས་པར་འཚང་རྒྱ་བར་གྱུར་ཅིག །ནམ་བཞག་གཏན་གྱི་ཟས་སུ་འདི་བསྔོའོ། །ཡེ་ཤེས་གསལ་བའི་ཟས་སུ༴ ཟག་པ་མེད་པའི༴ བླ་མེད་བྱང་ཆུབ་ཟས་སུ་ཐོབ་གྱུར་ཅིག །བདག་གི་བསམ༴ དེ་བཞིན་གཤེགས༴ ཆོས་ཀྱི་དབྱིངས༴ འཕགས་པ་རྣམས༴ སེམས་ཅན་རྣམས༴ དོན་རྣམས་གང༴ དེ་དག་ཐམས་ཅད༴ ཐོགས་པ་མེད་པར་འབྱུང་གྱུར་ཅིག །ཅེས་པ་འདི་ཡང་སྒྲུབ་བརྒྱུད་ཉི་མས་སྤེལ་བའོ།། དགེའོ།། །།སྤར་བྱང་སྨོན་ཚིག ཤིས་པར་གྱུར་ཅིག་ཕུལ་བྱུང་རྣམ་དཀར་གྱི། །ལེགས་བྱས་ཟླ་བའི་འོད་དཀར་བསིལ་རྡུལ་གྱིས། །མ་རིག་མུན་སྟུག་གདུང་བ་གཏན་བཅོམ་ནས། །རྣམ་མཁྱེན་ཉམས་དགའི་གྲོང་གི་དཔལ་སྤྱོད་ཤོག །ལེགས་བྱས་སྣང་བའི་ཕོ་ཉའི་ཁྱུང་སྔོན་སྐྱེས། །དད་སྟོབས་མཐོ་རིས་འཛིན་གྱིས་ཉེར་དྲངས་པས། །མཁྱེན་གཉིས་འོད་སྟོང་འབར་བའི་ཕྲིན་ལས་ཀྱིས། །ཕན་བདེའི་འདབ་སྟོང་རྒོད་པའི་དགེ་མཚན་རྨད། །བསོད་ནམས་བྱེ་བའི་ཆུ་གཏེར་སྙིང་པོ་ལས། །ཐེག་གསུམ་འདོད་རྒུ་འཇོ་བའི་བསམ་འཕེལ་དབང་། །དད་གསུམ་རྒྱལ་མཚན་ཏོག་ཏུ་ལེགས་བཀོད་པས། །ཐུབ་བསྟན་རྣམ་པར་རྒྱལ་བའི་དགེ་མཚན་འབར། །ཟླ་བྲལ་ལྷག་བསམ་རིན་ཆེན་རྡུལ་བརྩེགས་སྤོར། །ཟབ་དོན་ཆོས་མཛོད་རྣམ་རྒྱལ་གནྡྷོ་ལར། །འཇིགས་མེད་ལྷ་དབང་མཉམ་མེད་དཔལ་འབྲུག་པའི། ། ལེགས་གསུངས་གདམས་ཟབ་དུནྡྷུ་བྷིའི་སྒྲ་དབྱངས། །ཆོས་སྐུའི་རིང་བསྲེལ་ཟད་མེད་སྲིད་མཐའི་བར། །མི་ཟད་འཇོ་བའི་རྣམ་དཀར་ལེགས་བྱས་ཕུལ། །སྲིད་ཞིར་སྐལ་བཟང་དགའ་སྟོན་མཆོག་གྱུར་ནས། །ཀུན་ཀྱང་དབང་བཅུའི་དཔལ་སྤྱོད་རྒྱུར་གྱུར་ཅིག། །།ཅེས་མཆོག་གཟིགས་དམ་པ་ངག་དབང་མཐུ་སྟོབས་ཚུལ་ཁྲིམས་བསྟན་འཛིན་རྒྱ་མཚོའི་གསུང་བྱིན་རླབས་ཅན་ནོ།། བརྒྱུད་ལྡན་རིག་འཛིན་བླ་མའི་ཞལ་ལུང་བཞིན། །མཐུ་སྟོབས་ཚུལ་ཁྲིམས་བསྟན་འཛིན་རྒྱ་མཚོ་ཡིས། །གཅེས་ཀུན་བསྡུས་ཤིང་ཁྲིགས་སུ་རབ་བསྡེབས་པའི། །དོན་བརྒྱུད་འབྲུག་པའི་ཆོས་ཀྱི་མཛོད་ཆེན་པོ། །བསམ་འཕེལ་ནོར་བུའི་བང་མཛོད་ཅེས་བྱ་འདི། །ངག་དབང་ཚོགས་གཉིས་རྒྱ་མཚོས་ཐུགས་བསྐྱེད་ཀྱིས། །ངོ་མཚར་འཕྲུལ་གྱི་དཔར་ལས་རབ་བསྐྲུན་ཞིང་། །རྣམ་མང་ཆོས་ཀྱི་སྦྱིན་པའི་ལེགས་བྱས་ཀྱིས། །རིས་མེད་རྒྱལ་བའི་བསྟན་རྣམས་ཕྱོགས་བཅུ་ཡི། ། ཡངས་པའི་འཇིག་རྟེན་ཁམས་སུ་འཕེལ་དང་ལྷན། །མཁའ་མཉམ་འགྲོ་བས་སྐུ་བཞིའི་གོ་འཕང་ཉིད། །མྱུར་ཐོབ་སྲས་བཅས་རྒྱལ་བས་དཔང་མཛོད་ཅིག། །།ཅེས་དོན་བརྒྱུད་འབྲུག་པའི་གདན་ས་ཆེན་པོ་པད་སྙིང་དགོན་བཤད་སྒྲུབ་ཆོས་འཁོར་གླིང་གི་གྲལ་མཐའ་པ་ཤཱཀྱའི་དགེ་སྦྱོང་ལྷ་དབང་རྡོ་རྗེ་རུ་འབོད་པའི་གྱི་ན་བ་དེས་སྨོན་པ་དགེའོ།།